b'\n_START_ARTICLE_\nVaivio\n_START_PARAGRAPH_\nVaivio on noin 600 asukkaan kyl\xc3\xa4 Liperin kunnassa, Pohjois-Karjalassa. Se sijaitsee aivan Liperin pohjoisosassa 23 kilometrin p\xc3\xa4\xc3\xa4ss\xc3\xa4 kuntakeskuksesta. Joensuuhun Vaiviosta on matkaa noin 20 kilometri\xc3\xa4. Kyl\xc3\xa4 jakautuu kahteen keskukseen: Vaivioon ja H\xc3\xa4rkinvaaraan. H\xc3\xa4rkinvaaralaiset ovat ehdottaneet vuonna 2007 alueensa siirt\xc3\xa4mist\xc3\xa4 Polvij\xc3\xa4rven kuntaan, koska yhteys Polvij\xc3\xa4rven kirkonkyl\xc3\xa4\xc3\xa4n on lyhyempi kuin Liperiin. Vaivion asukasluku kaksinkertaistuu kes\xc3\xa4isin, kun kes\xc3\xa4m\xc3\xb6kkil\xc3\xa4iset saapuvat alueelle.\n_START_SECTION_\nPalvelut\n_START_PARAGRAPH_\nValviossa sijaitsi alakoulu.  Vaivion ensimm\xc3\xa4inen koulu perustettiin 1908. Koulun Nykyinen rakennus valmistui vuonna 1963. Koulu on syksyst\xc3\xa4 2010 alkaen kaksiopettajainen. Sen oppilasm\xc3\xa4\xc3\xa4r\xc3\xa4 lukukaudella 2009\xe2\x80\x932010 oli 40. Koulu oli lakkautusuhan alla, mutta Liperin kunnanvaltuusto p\xc3\xa4\xc3\xa4tti s\xc3\xa4ilytt\xc3\xa4\xc3\xa4 sen 2010. Vuonna 2013 Valvion koulu kuitenkin suljettiin.  Nyky\xc3\xa4\xc3\xa4n entisen koulun tiloissa toimii ravintolabaari._NEWLINE_Joensuun luterilaisella seurakunnalla on Vaiviossa leiri- ja kurssikeskus. Vaiviossa oleva Harila oli 2000-luvulle asti Joensuun kaupungin leirikeskus; nyt tila on yksityisomistuksessa._NEWLINE_Vaivion it\xc3\xa4laidalla on P\xc3\xa4rn\xc3\xa4vaaran urheilukeskus. Kyl\xc3\xa4n urheiluseura on vuonna 1931 perustettu Vaivion Tarmo.'